Schimbări majore la FCU Craiova în această vară: „Patronul va decide!”
FCU Craiova a retrogradat în Liga 2 la finalul acestui sezon. Clubul a fost zguduit de mai multe conflicte și tensiuni interne.â
Marcel Pușcaș a transmis că vor exista schimbări majore la echipă în vara acestui an. Iată anunțul făcut de directorul sportiv al oltenilor.
„Patronul va decide!”
„Au fost șapte jucători cărora li s-au terminat contractele. La unii mai existau clauze cu drept de prelungire, dar nu s-au activat.
În consecință, au fost liberi să plece. Și lor li s-au mai adăugat și cei doi antrenori”, a dezvăluit Marcel Pușcaș, pentru Digi Sport.
„Până pe data de 15 iunie suntem în vacanță, după care patronul va decide și cine va fi antrenor. El a numit mereu antrenorul.
Nu știu dacă va reveni Marius Croitoru. Varianta a apărut pentru că Marius a fost în vestiar cu noi la meciul cu Poli Iași.
La meciul pe care l-am disputat atunci.
Dar asta nu înseamnă că va fi. Poate va fi el, poate va fi altul, dar asta doar Adrian Mititelu poate confirma”, a mai spus Pușcaș, conform sursei.